News Update: จีนเตรียมกระตุ้นเศรษฐกิจครั้งใหญ่ นายกฯ ‘หลี่ เค่อเฉียง’ ย้ำ ต้องใช้งบมากกว่าปี 2020 ขณะที่ PMI ภาคการผลิตของจีน หดตัว 2 เดือนติดแล้ว - FINNOMENA
นายกรัฐมนตรีจีน ‘หลี่ เค่อเฉียง’ เปิดตัวนโยบายกระตุ้นเศรษฐกิจครั้งใหญ่กว่าปี 2020 พร้อมเตือนว่า จีนกำลังเผชิญกับความยากลำบากในการฟื้นตัวของเศรษฐกิจ
31 ส.ค. 2565

นายกรัฐมนตรีจีน ‘หลี่ เค่อเฉียง’ เปิดตัวนโยบายกระตุ้นเศรษฐกิจครั้งใหญ่กว่าปี 2020 พร้อมเตือนว่า จีนกำลังเผชิญกับความยากลำบากในการฟื้นตัวของเศรษฐกิจ
นายกฯ หลี่กล่าวในการประชุมคณะมนตรีรัฐกิจจีนเมื่อวานนี้ (30 ส.ค.) ว่า ขนาดการกระตุ้นเศรษฐกิจของปี 2022 ทั้ง ‘สมเหตุสมผล’ และ ‘เหมาะสม’ แล้ว เพราะเศรษฐกิจจีนในไตรมาส 2 ได้รับผลกระทบจากปัจจัยที่ไม่คาดคิด
ผู้นำหมายเลข 2 ของจีนยังให้คำมั่นว่า จะทำให้การจ้างงานและราคามีเสถียรภาพ โดยย้ำว่านโยบายที่ประกาศไปแล้วก่อนหน้านี้จำเป็นต้องเร่งดำเนินการเพื่อขับเคลื่อนเศรษฐกิจให้อยู่ในขอบเขตที่เหมาะสม
เมื่อสัปดาห์ที่แล้ว รัฐบาลจีนเปิดตัว 19 นโยบายกระตุ้นเศรษฐกิจมูลค่ารวม 1 ล้านล้านหยวน ซึ่งงบส่วนใหญ่จะเกี่ยวกับใช้จ่ายในด้านโครงสร้างพื้นฐานเพื่อหนุนการเติบโตของประเทศ
ตอนนี้เศรษฐกิจจีนเผชิญกับความท้าทายหลายอย่าง ทั้งภาคอสังหาฯ ที่ตกต่ำ การระบาดของโควิด รวมถึงการล็อกดาวน์ที่ไปชะลอความเชื่อมั่นของผู้บริโภค ตอนนี้ศูนย์กลางเทคโนโลยีทางตอนใต้ของเซินเจิ้นถูกล็อกดาวน์ ขณะที่พื้นที่รอบปักกิ่งถูกตัดไฟหลังเผชิญภัยแล้งและฤดูร้อน
ล่าสุด (31 ส.ค.) สำนักงานสถิติแห่งชาติจีนรายงานตัวเลขดัชนีผู้จัดการฝ่ายจัดซื้อ (PMI) ภาคการผลิต ขยับขึ้นเป็น 49.4 ในเดือน ส.ค. จาก 49.0 ในเดือน ก.ย. และดีกว่าคาดการณ์โดยผลสำรวจของรอยเตอร์ที่ 49.2
แม้ในเดือน ส.ค. กิจกรรมในโรงงานของจีนจะหดตัวน้อยกว่าที่คาด แต่นี่เป็นการหดตัวต่อเนื่องเป็นเดือนที่ 2 ซึ่งเป็นผลจากทั้งการระบาดของโควิด วิกฤติพลังงานท่ามกลางคลื่นความร้อนที่เลวร้ายที่สุดในรอบหลายทศวรรษ และวิกฤติภาคอสังหาฯ
อ้างอิง:
https://www.bloomberg.com/news/articles/2022-08-30/china-s-premier-li-says-stimulus-now-more-forceful-than-2020?sref=e4t2werz
https://www.reuters.com/world/china/chinas-august-factory-activity-contracts-second-month-official-pmi-2022-08-31/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA